പ്രണയത്തില് നിന്നും പിന്മാറി, വ്യാജ അക്കൗണ്ടിലൂടെ യുവതിയുടെ പേരില് നഗ്നദൃശ്യങ്ങളും ഫോണ് നമ്ബറും പ്രചരിപ്പിച്ച പ്രതിയെ തിരഞ്ഞ് പൊലീസ് Latest പ്രണയത്തില് നിന്ന് പിന്മാറിയതിന്റെ പ്രതികാരം തീര്ക്കാര് സമൂഹമാധ്യമങ്ങളിലൂടെ യുവതിയുടെ നഗ്നദൃശ്യങ്ങള് പ്രചരിപ്പിച്ചയാളെ തിരഞ്ഞ് മുംബൈ പൊലീസ്. ദിലീപ് ജെയ്ന് എന്ന് 45 കാരനെയാണ് പൊലീസ് തിരയുന്നത്. സമൂഹമാധ്യമങ്ങളില് വിരാര് സ്വദേശിനിയായ 29 കാരിയുടെ പേരില് വ്യാജ അക്കൗണ്ടുകള് തുടങ്ങിയാണ് ഇയാള് ദൃശ്യങ്ങള് പ്രചരിപ്പിച്ചത്. ഒരുവര്ഷം മുന്പാണ് സ്ഥലത്തെ വ്യാപാരിയായ ദിലീപ് ജെയ്നുമായുള്ള ബന്ധത്തില് നിന്ന് യുവതി പിന്മാറിയത്. ഇതോടെ പ്രതി ഇരുവരുടെയും സ്വകാര്യ നിമിഷങ്ങളില് പകര്ത്തിയ ദൃശ്യങ്ങള് സമൂഹമാധ്യമങ്ങളില് പങ്കുവച്ചു. യുവതിയെ ലൈംഗിക തൊഴിലാളിയായി ചിത്രീകരിച്ചായിരുന്നു അക്കൗണ്ടുകള് തുടങ്ങിയത്. ഫോണ് നമ്ബറും വ്യാപകമായി പ്രചരിപ്പിച്ചു. ഫോണിലേക്ക് നിരന്തരം പലരും വിളിച്ചതോടെയാണ് യുവതി വിവരം അറിയുന്നത്. ഇതോടെ പൊലീസില് പരാതിപ്പെട്ടു. ഏഴ് എഫ്ഐആറുകള് പ്രതിക്കെതിരെ ഉണ്ടെന്ന് വിരാര് പൊലീസ് പറഞ്ഞു. പ്രതി ഒളിവിലാണ്. പ്രതി ഇപ്പോഴും ഫോണ് വിളിച്ച് ഭീഷണിപ്പെടുത്തുകയാണെന്ന് കുടുംബം പറയുന്നു. പല നമ്ബറുകളില് നിന്നാണ് ഫോണ്വിളി എത്തുന്നത്. English Summary : mumbai police looking for accused who circulated woman naked visuals and phone number